ועדת החוץ והביטחון, כנסת 20, פרוטוקול מספר 233, 2018-02-27 11:19

אבי דיכטר: אני פותח את ישיבת הוועדה המשותפת לתקציב הביטחון.

אבי דיכטר: מעניין לעניין באותו עניין, אנחנו בדיון ראשון לחוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018 והצעת חוק שירות המילואים (תיקון – הפחתת שיעור המס שחל על תגמולים למשרתי מילואים), התשע"ז-2017.

עידו בן יצחק: יש לנו כאן שתי הצעות חוק, האחת היא חלק מחוק ההתייעלות הכלכלית שיציג אתה משרד האוצר ואחת של חבר הכנסת פורר שיציג אותה.

עלי בינג: במסגרת חוק ההתייעלות הכלכלית הצענו, והממשלה תמכה, לבטל את המס המוטל על התגמול המיוחד.

עלי בינג: המס המוטל על התגמול המיוחד קבוע בחוק והוא 25 אחוזים.

עלי בינג: התגמול המיוחד הוא התגמול שנקבע בפקודות המטכ"ל והוא כיום תגמול שניתן למשרתי מילואים ששירתו מעל 32 ימים בהתאם למספר הימים שהם שירתו בפועל.

עלי בינג: זה התיקון.

עלי בינג: הקטע הטכני הוא שצריך לתקן גם את סעיף 18 וגם את סעיף 19 לחוק שבעצם יהיה תגמול נוסף עליו נשאר המס.

עלי בינג: ועדת השרים לחקיקה דנה בהצעת החוק הפרטית שהיא מצורפת והיא קבעה שהצעת החוק הפרטית הזאת תצורף לממשלתית ותוכפף אליה.

עלי בינג: לכן אנחנו דנים היום בממשלתית שהיא כאמור ביטול המס על התגמול המיוחד.

אבי דיכטר: אבל הצעת החוק הפרטית עוסקת גם בנושא של מס על התגמול הנוסף.

עלי בינג: נכון, אבל ההחלטה של ועדת שרים לחקיקה הייתה שהיא בעצם תוצמד לממשלתית ותוכפף אליה.

אבי דיכטר: תוצמד, אני מבין.

אבי דיכטר: תוכפף, האם אתה מתכוון להיות כפוף?

עודד פורר: אני אף פעם לא כפוף.

אבי דיכטר: תשובה טובה.

עלי בינג: אני רק אגיד עוד שני משפטים ברשותך חבר הכנסת פורר.

עלי בינג: חשוב להגיד שזה נכנס לתכנית הכלכלית וזה אושר בישיבת הממשלה גם על התקציב ולכן המקור התקציבי בגין ההפחתה הממשלתית, מה שפורסם בתזכיר, הוא נכנס לתוך תקציב המדינה וכן הנומרטור לשנים הבאות.

עלי בינג: להצעת החוק הנוספת, לפטור ממס על התגמול הנוסף, אין לזה כרגע מקור ולכן אנחנו גם נהיה יותר בבעיה לעשות את זה.

עלי בינג: אני חושב שצריך לברך על הצעד הזה ולהמשיך לדון בהמשך בצעדים נוספים.

עלי בינג: אגב, הצעה הממשלתית קצת שונה מההצעה של חבר הכנסת פורר במובן הזה שהיא מבטלת לגמרי את המס השולי.

עלי בינג: היא לא אומרת שהוא ירד מה-25 אחוזים ל-10 אחוזים אלא היא אומרת שהתגמול המיוחד יורד מ-25 אחוזים ובעצם בטל כך שהאנשים האלה לא ישלמו מס.

עלי בינג: התגמול המיוחד כאמור ניתן למי שמשרת מעל 32 ימים.

עלי בינג: זאת אוכלוסייה מצומצמת שתורמת הרבה יותר, שבעצם עושה שירות מילואים הרבה יותר משמעותי מדי שנה ולהם אנחנו רוצים כרגע לסייע.

עלי בינג: התגמול הנוסף בעצם ניתן החל מהיום העשירי של המילואים.

עלי בינג: זו אוכלוסייה הרבה יותר רחבה שכרגע החלטנו ביחד, בתיאום עם כלל משרדי הממשלה, שאנחנו מתמקדים באוכלוסייה שבעצם תורמת יותר, שעושה יותר ימי מילואים ולאוכלוסייה הזאת אנחנו רוצים לתת פטור ממס.

אבי דיכטר: אני רוצה להבין.

אבי דיכטר: התגמול המיוחד ניתן מאיזה יום?

עלי בינג: מהיום ה-32.

קריאה: זה לא רק.

קריאה: יש כל מיני קריטריונים.

קריאה: זה אחד הקריטריונים.

אבי דיכטר: אלה לא הנתונים שאנחנו מכירים.

עידו בן יצחק: אני אתן נתונים שהעביר משרד הביטחון בהתאם לחובת הדיווח השנתית שלו.

עידו בן יצחק: הוא העביר לוועדה נתונים אודות תגמולי מילואים שניתנו בשנת 2016 עבור המילואים של 2015.

עידו בן יצחק: 18 אחוזים מחיילי המילואים קיבלו תגמול מיוחד עבור שירות מילואים רצוף של חמישה עד תשעה ימים שלא ניתן להם תגמול נוסף.

עידו בן יצחק: ארבעה אחוזים על שירות מילואים של למעלה מ-32 ימים.

עידו בן יצחק: פחות מאחוז על שירות מילואים של למעלה מ-60 ימים.

עידו בן יצחק: שני אחוזים למשרתי מילואים שהם חריגי גיל.

אבי דיכטר: שאין להם מגבלת ימים.

עידו בן יצחק: הם מקבלים מהיום הראשון אבל הם חריגי גיל כי הם משרתים מעל גיל 40 או על גיל 45 אם הם קצינים.

עידו בן יצחק: אלה הנתונים שנמסרו על ידי משרד הביטחון.

שי מרנס: רמ"ח תקציבי כוח אדם, משרד הביטחון.

שי מרנס: אנחנו מעבירים אליכם כל שנה בהתאם לחובת הדיווח את הפילוח של משרתי המילואים שמקבלים את התגמול המיוחד.

שי מרנס: ארבעת האוכלוסיות שאמרת בעצם מרכיבות את סך התגמול שבאמת מגיע לסכום שאנחנו מכירים שהוא ה-30 מיליון שקלים בשנה.

שי מרנס: כל המדרגות האלה תואם את מה שמשרד האוצר מכיר ועל זה גם עשינו את החישובים שלנו.

שי מרנס: אלה תת-אוכלוסיות.

אבי דיכטר: עדיין 20 אחוזים מקבלים את התוספת המיוחדת גם אם הם לא היו 32 ימים במילואים.

אבי דיכטר: זאת בעצם המשמעות.

שי מרנס: בסוף, כן.

שי מרנס: יש את החזר ההוצאות ומי שמגיע למילואים, עשרה ימים זה התגמול הנוסף.

שי מרנס: בתגמול המיוחד באמת יש את ארבעת האוכלוסיות כפי שציינת בדיווח.

שי מרנס: יש את מי שמקבל החזר הוצאות.

שי מרנס: מספיק שהוא יגיע בין חמישה לתשעה ימים, הוא עדיין מקבל את החזר ההוצאות.

שי מרנס: מי שמשרת מעל 32 ימים – שאת זה ציין עלי ממשרד האוצר – מקבל תוספת יותר משמעותית בתגמול המיוחד.

שי מרנס: זה פשוט חישוב קצת שונה.

שי מרנס: מפקדים במילואים שמשרתים, רק מפקדים שמשרתים מעבר ל-60 ימים, מקבלים גם 132 וגם יש להם עוד תוספת מעבר ל-60 ימים.

שי מרנס: עוד תגמול לאוכלוסיות שמשרתות יותר.

שי מרנס: כל אוכלוסייה שאנחנו רואים שהיא משרתת יותר והתרומה שלה עולה, אנחנו גם רוצים לתת את התגמול בהתאם.

שי מרנס: חריגי הגיל, הם בנוסף.

אבי דיכטר: בהצעת החוק הממשלתית, כמה מדובר בשנה מבחינת ויתור?

אבי דיכטר: עלות תקציבית?

אבי דיכטר: כמה זה יוצא?

עלי בינג: כ-7.5 מיליון שקלים.

עלי בינג: התגמול המיוחד הוא כ-30 מיליון שקלים, מזה מקבל התגמול, שהוא משרת המילואים, משלם 25 אחוזים מס.

עלי בינג: זה בערך יוצא 7.5 מיליון שקלים.

עלי בינג: שוב, זה קצת משתנה משנה לשנה כי זה תלוי במספר המשרתים.

אבי דיכטר: אני אומר רק לטובת חברי הכנסת.

אבי דיכטר: אנחנו בעצם מדברים על ויתור על 7.5 מיליון שקלים בהכנסות המדינה.

עלי בינג: בדיוק.

אבי דיכטר: תודה רבה.

אבי דיכטר: חבר הכנסת פורר, בבקשה.

עודד פורר: תודה רבה.

עודד פורר: ראשית אני אקדים ואומר שאני התחייבתי לוועדת השרים שככל שתגיע הצעת חוק שאני אצמד אליה, הצעת החוק שלי תעמוד בתנאים של הצעת החוק הממשלתית.

עודד פורר: אבל אני כן מבקש מאדוני דווקא לנצל את ההזדמנות הזאת כדי לפתוח קצת את הדיון.

עודד פורר: נמצאים כאן נציגי האוצר.

עודד פורר: ראשית, על איזה סכומים אנחנו מדברים וגם מה הדבר הנכון לעשות?

עודד פורר: הרי לא בהכרח, לפחות אני לא ביקשתי, להוריד לאפס את האחוז לגבי מי שמקבלים את התגמול המיוחד אלא ביקשתי לכל מי שמקבל להוריד ל-10 אחוזים.

עודד פורר: יש מאחורי זה הגיון.

עודד פורר: ההיגיון אומר דבר מאוד פשוט.

עודד פורר: בסוף אלה שמשרתים את רוב ימי המילואים, אלה אנשים שנמצאים בתחילת הקריירה שלהם.

עודד פורר: רובם לא מגיעים לרף המס של 25 אחוזים ואז בעצם הם משלמים בתגמולים האלה יותר מס ממה שהם היו צריכים לשלם על העבודה שלהם מבחינת ההכנסות שלהם.

עודד פורר: לכן אמרתי שמי שעושה את אותם ימי מילואים, בואו נוריד להם, לא לאפס, ישלמו מס, ישלמו מס של 10 אחוזים וזה הגיוני וראוי אבל גם לא ישלמו 25 אחוזים מס.

עודד פורר: תאר לך בן אדם שהוא נמצא ברמת הכנסה של שכר מינימום, עושה הרבה ימי מילואים ולוקחים מהתגמול הנוסף שהוא מקבל 25 אחוזים.

עודד פורר: לכן אני אומר שלדעתי אם האוצר יגלה קצת גמישות בנושא הזה, אנחנו לא מדברים כאן על פריצת מסגרת תקציבית בלתי אפשרית, לדעתי אפשר להגיע להסכמה.

אבי דיכטר: כמה המסגרת התקציבית בכל זאת לפי החישוב שלך?

עודד פורר: על פי החישוב שלי אנחנו מדברים על סדר גודל של 30 עד 40 מיליון שקלים.

אבי דיכטר: בנוסף ל-7.5?

עודד פורר: לא.

עודד פורר: כולל.

עודד פורר: בתוך זה כלול כבר זה שמי שמקבל תגמול מיוחד, הורדנו מ-25 אחוזים ל-10 אחוזים.

עודד פורר: אצלי זה עולה בין 30 ל-40 מיליון שקלים ושם זה עולה כ-7.5 מיליון שקלים.

עודד פורר: אפילו בוא נדרג את זה קצת יותר.

קריאה: זה ה-10 אחוזים וכמה זה אפס?

עלי בינג: אני אתן את המספרים.

עלי בינג: התגמול הנוסף הוא כ-300 מיליון שקלים בשנה והתגמול המיוחד הוא כ-30 מיליון שקלים בשנה.

עלי בינג: על כל אחד מהם משרת המילואים משלם 25 אחוזים מס.

עלי בינג: לכן, אם אנחנו מדברים רק על התגמול המיוחד, שזאת הצעת החוק הממשלתית, זה אומר 30 מיליון שקלים בשנה, מזה 25 אחוזים מס, זה 7.5 מיליון עליהם דיברנו קודם.

עלי בינג: אם אנחנו מדברים על 330 מיליון שקלים, לפי הצעת החוק הפרטית, 15 אחוזים.

עידו בן יצחק: בסקירה שחילקנו לכם יש טבלה שמפרטת את הסכומים האלה.

עידו בן יצחק: לפי הצעת החוק של חבר הכנסת פורר הסכום מגיע ל-49.5 מיליון שקלים שמתחלקים 45 מיליון מהתגמול הנוסף ו-4.5 מיליון.

עודד פורר: השאלה היא אם היום היחידות מבצעות את אותו מספר ימי מילואים כפי שהן ביצעו באותה תקופה כי היום אני גם יודע שחלק מהיחידות חוסכות על ימי המילואים כי העבירו ליחידות עצמן לקבוע כמה ימי מילואים לזמן.

עידו בן יצחק: לזה צריך להתייחס אבל דווקא בשנה הקרובה, בגלל שינוי מודל האימונים, לא צפויה ירידה.

אבי דיכטר: משרד האוצר דיבר, משרד הביטחון דיבר.

אבי דיכטר: צה"ל, אתם רוצים לומר משהו נוסף?

אייל פסקו: הצעה להפחתות מס היא הטבה, בין אם במישרין ובין אם בעקיפין.

אייל פסקו: אנחנו כמובן מצטרפים.

אבי דיכטר: מצטרפים למה?

אבי דיכטר: יש כאן שתי אסכולות.

אייל פסקו: למה שהציג עלי בסוגיה הראשונה.

אייל פסקו: אני לא יודע לענות כאן על סוגיית - - -

עודד פורר: אם האוצר ייתן את התקציב, אתם לא תתנגדו להצעה שלי.

עומר בבלי: אנחנו כמובן כפופים לעמדת הממשלה.

עומר בבלי: לכן גם צה"ל וגם אנחנו תומכים בהצעה הממשלתית.

אבי דיכטר: המילואימניקים.

אבי דיכטר: אבי סייג.

אבי סייג: יושב ראש העמותה למען משרתי המילואים.

אבי סייג: ראשית, אנחנו מברכים על כל יוזמה.

אבי סייג: אנחנו קודם כל מקבלים, אם רוצים לתת לנו פטור של 25 אחוזים, אנחנו מקבלים את זה משתי סיבות.

אבי סייג: אנחנו מדברים רק על התגמול המיוחד.

אבי סייג: דרך אגב, התגמול המיוחד הוא משנת 1998 והנוסף הוא מ-2008 בחוק המילואים.

אבי סייג: קודם כל, אנחנו מברכים, משתי סיבות.

אבי סייג: האחת, תודה רבה.

אבי סייג: השנייה, סוף סוף האוצר אומר שהוא יכול לוותר על מס.

אבי סייג: אנחנו כבר שנים מבקשים להפחית או לבטל את המס והאוצר אומר שהוא לא יכול אבל הנה עכשיו האוצר בא ואומר שהוא מוותר על המס.

אבי סייג: מבחינתנו זה מאוד חשוב לדיונים הבאים.

אבי סייג: אנחנו העלינו את הטיעון הזה יחד עם חבר הכנסת פורר כי רוב משרתי המילואים הם חבר'ה צעירים, עבודה שלהם, מובטלים, סטודנטים.

אבי סייג: בואו נלך לקראתם.

אבי סייג: אנחנו מדברים עם חיילי מילואים, אני ביום יום מדבר אתם, והם בכלל לא יודעים שמורידים להם את זה.

אבי סייג: הם אומרים מה זאת אומרת, הם קיבלו 3,000 שקלים.

אבי סייג: אמרתי שזה צריך להיות 4,000 שקלים.

אבי סייג: הם לא יודעים.

אבי סייג: לא רשום בשום מקום שזה היה ברוטו וזה הנטו שלהם.

אבי סייג: אם כן, ראשית, אנחנו מברכים.

אבי סייג: אני הבנתי, מאחר וההצעה של חבר הכנסת פורר עברה טרומית, דובר על איחודה ושתהיה איזושהי גמישות.

אבי סייג: בסך הכול לא מדובר כאן בתקציב גדול.

אבי סייג: כמות ימי המילואים כמו שאני מכיר הולכת ויורדת ביחס למה שהיה בשנות ה-90.

אבי סייג: זימנתם לכאן גם את מר פרל בהקשר למה שעושים היום עם התגמולים בצה"ל ואני מקווה שנצליח לשמוע אותו.

אבי סייג: אתה זימנת אותו אדוני היושב ראש.

אבי סייג: נראה לאן זה הולך מכאן להבא.

אבי סייג: אני בעד למצוא את הנוסחה.

אבי סייג: דרך אגב, אני משתכר המון, אישית, ולא אכפת לי לשלם 50 אחוזים אבל בואו נדאג לסטודנטים.

אבי סייג: זאת מהות חוק המילואים, לדאוג לאוכלוסייה שעושה הרבה מילואים.

אבי סייג: אני מוכן לשלם 50 אחוזים אבל שהם לא ישלמו יותר.

עפר שלח: המספר של 330 על התגמול הנוסף, מהיכן הוא לקוח?

עפר שלח: אני לא יודע אם אנחנו כאן בפורום להגיד כמה שילמו בביטוח לאומי למילואים בשנה שעברה או כמה מתוקצב בתקציב 2019.

עפר שלח: איכשהו נראית לי פרופורציה לא סבירה ש-330 מיליון מזה הוא תגמול נוסף.

אבי סייג: התגמול הנוסף במהלך השנים נע בין 300 ל-400 מיליון שקלים.

אבי סייג: אנחנו חשבנו שזה קצת ירד.

אבי סייג: אחת הבעיות שלנו למשל בצוק איתן עת גייסנו המון חיילים, כל אחד מהם קיבל פחות 1,000 ו-20,000 שקלים והם התרעמו על כך.

אבי דיכטר: כי הסכום הוא סכום נתון.

אבי סייג: כן.

אבי דיכטר: לא הבנתי אם כך מהו הנומרטור עליו עלי דיבר.

אבי דיכטר: נומרטור לפי מיטב הבנתי הוא לא סכום חלוט שלא משתנה עם השנים אלא הוא סכום שעולה עם השנים על פי מדד ועל פי דברים אחרים.

אבי דיכטר: אם אני זוכר נכון, התשלום המיוחד הוא -1998.

אבי דיכטר: מ-1998 ועד היום, אני מניח שבמדד זה צריך להיות - - -

עידו בן יצחק: 43 מיליון שקלים לפי החישוב שלי.

עידו בן יצחק: הסכום של 30 מיליון שקלים, כאשר נחקק החוק בשנת 1998 הוא היה קבוע בחוק והיה מוצמד למדד.

עידו בן יצחק: כשנחקק חוק המילואים הסכום הזה לא נקבע יותר בחוק.

עידו בן יצחק: ממשיכים לשלם אותו.

עידו בן יצחק: הוא נשאר קבוע אבל גם אין הצמדה למדד.

עידו בן יצחק: אם הייתה נשארת המסגרת התקציבית הזאת מוצמדת למדד, היינו היום מדברים על 43 מיליון שקלים.

עידו בן יצחק: התגמול הנוסף מ-2008 נקבע על כ-300 מיליון שקלים לא בחוק אלא בהחלטות של השרים.

עידו בן יצחק: גם הוא לא מוצמד למדד.

עידו בן יצחק: אם היה מוצמד למדד, היינו מדברים היום על 345 מיליון שקלים.

אבי דיכטר: אם כן, לא הבנתי כשאתה אומר נומרטור כדי להצדיק את ההחלטה או את הצעת החוק, לא הבנתי באיזה מובן של נומרטור אתה מדבר.

עלי בינג: אני אתייחס.

עלי בינג: קודם שתי נקודות.

עלי בינג: הסכום המצרפי של ה-300 וה-30, זה תלות של כמה משרתי מילואים עושים מילואים וכיוצא בזה.

עלי בינג: זה לא איזה סכום חלוט שחייבים לשלם 300 ואת זה מצמידים.

עלי בינג: אתה אומר אולי שהתגמול עצמו לא הוצמד אבל קודם כל התגמול לפי החוק הוא נקבע בפקודת הרמטכ"ל וכך הוא נקבע ואלה הסכומים שנקבעו.

עידו בן יצחק: אני מתקשר לראות מקריות שגם בשנה מסוימת הגיעו בדיוק ל-300 מיליון וגם בשנה אחריה הגיעו בדיוק ל-300 מיליון.

עידו בן יצחק: זה לא מקרי.

עלי בינג: זה אף פעם לא בדיוק.

אבי דיכטר: אומר אבי שבצוק איתן היו לא איקס מילואים אלא שני איקס מילואים.

אבי דיכטר: התשלום עצמו של ה-300 מיליון או 30 מיליון חולק בין השני איקס כמו שהוא חולק בין האיקס.

עידו בן יצחק: כי פשוט הם עשו פחות ימים.

עידו בן יצחק: התגמול הוא בעצם ביחס למספר הימים עשית.

עידו בן יצחק: לצורך התגמול המיוחד זה 100 שקלים ליום החל מהיום ה-32.

עידו בן יצחק: אם הבנתי נכון את אבי, מה שהוא ניסה לומר זה שהגיעו הרבה אנשים אבל לפחות ימים.

עידו בן יצחק: אם היו מגיעים חצי ממספר האנשים והיו עושים פי שניים ימים, היה את אותו תגמול.

אבי דיכטר: אף אחד לא הגיע.

אבי דיכטר: גויסו.

עידו בן יצחק: חלקם גם הגיעו.

עלי בינג: בהיבט של הנומרטור ותקציב המדינה.

עלי בינג: לא התייחסתי לנקודה של התגמול כשדיברתי על הנומרטור אלא דיברתי על הנקודה של אובדן ההכנסות ממסים.

עלי בינג: אובדן ההכנסות ממסים, אנחנו הרי מחשבים במסגרת הנומרטור את תחזית ההכנסות ועכשיו בתחזית ההכנסות בעצם לא יהיו ה-25 אחוזים האלה.

אבי דיכטר: רשות המסים, רוצים להתייחס?

ציפי יוסף: אני מרשות המסים.

ציפי יוסף: רציתי לדייק.

ציפי יוסף: דווקא בצוק איתן שולמו 478 מיליון שקלים ולא 300 מיליון שקלים.

ציפי יוסף: זה משתנה משנה לשנה.

אבי סייג: אני מצטער, אני מדבר על עמוד ענן.

אבי סייג: בעמוד ענן שילמו 30 מיליון.

אבי סייג: יש לי כאן את כל העיתונים של אותה תקופה שכל המילואימניקים זועמים ואתם תראו את זה.

אבי סייג: צה"ל הוריד, פשוט לקח את הסכום חילק אותו בהתאם לימים.

אבי סייג: אין לי טענה אבל שנדע שמדובר בבין 300 ל-400 מיליון שקלים ובסך הכול ההפרש הוא לא גדול.

אבי סייג: אם באמת רוצים להיטיב עם חיילי המילואים, בואו ניטיב אתם.

עמר בר-לב: אני חושב שאנחנו צריכים לעודד שירות מילואים ולעודד שירות מילואים זאת לא סתם אמירה.

עמר בר-לב: אני לא יודע כמה מהאנשים כאן יודעים, סך הכול מכלל אלה שצריכים ויכולים לשרת במילואים, נדמה לי רק שמונה אחוזים משרתים במילואים.

עמר בר-לב: צריך שיהיה כדאי להם לשרת במילואים ובוודאי הצעירים, כמו שאבי אמר, שאצלם זה אפילו מקור הכנסה.

עמר בר-לב: אני הייתי שלוש שנים סטודנט לתואר ראשון, אני התפרנסתי מימי המילואים שעשיתי.

עמר בר-לב: לכן הסיפור שאם בסוף זה 49 מיליון שקלים מס או משהו כזה, זאת פשוט בושה וחרפה.

עמר בר-לב: אני חושב שההצעה של עודד פורר היא הצעה נכונה.

עמר בר-לב: חובתנו לעודד את אותם שמונה אחוזים, וזה לא משנה אם אלה שמונה אחוזים או עשרה אחוזים.

עמר בר-לב: זה המיעוט שבמיעוט שעדיין משרתים במילואים.

עמר בר-לב: צריך לעודד אותם, לתמוך בהם וזה שהמדינה גם מזה לוקחת סדר גודל של 50 מיליון, זה ממש נראה לי כבשת הרש.

איילת נחמיאס ורבין: שאלה קטנה.

איילת נחמיאס ורבין: אם כל אחד מהמילואימניקים האלה היה הולך ועושה תיאום מס בעצמו, הסכום לא היה יורד?

קריאה: אסור.

קריאה: כתוב בחוק שזה לא ניתן לקיזוז.

קריאה: הוא לא יכול לקבל החזר.

עמר בר-לב: אם היה אפשר, בוודאי שהסכום היה יורד כי רובם סטודנטים ולא מרוויחים כלום.

עמר בר-לב: את צודקת.

עמר בר-לב: לכן זה חטא על פשע.

איילת נחמיאס ורבין: זה כמעט לפקוע בזכות קניין של אנשים.

איילת נחמיאס ורבין: אני לא יודעת איך זה אושר בזמנו אבל כך אושר.

איילת נחמיאס ורבין: אני חושבת שזה פשוט לא מתקבל על הדעת.

איילת נחמיאס ורבין: אני אומרת את זה גם מניסיון אבל זה בכלל לא חשוב.

איילת נחמיאס ורבין: אני חושבת שהצעת החוק של פורר היא הדבר אותו צריך לקדם ולראות איך פוגשים את האוצר באמצע גם אם זה דורש מאמץ.

איילת נחמיאס ורבין: אני אומרת לכם שבסוף אתם תקימו לכם את המילואימניקים כי הם בצדק ידרשו את שינוי הסעיף שאסור להם לעשות תיאום מס.

איילת נחמיאס ורבין: איזה מין דבר זה?

איילת נחמיאס ורבין: האנשים האלה, זאת המשימה השלישית בחיים שלהם.

איילת נחמיאס ורבין: איך הם יכולים?

איילת נחמיאס ורבין: זה פשוט לא הגיוני.

עודד פורר: אני רוצה להציע עוד איזשהו משהו שיכול טיפה לקרב אותנו בנושא הסכומים.

עודד פורר: לי אין שום התנגדות שנקבע איזשהו רף הכנסות שאנחנו אמרים שאם הבן אדם מרוויח מעל איקס, ותקבע רשות המסים, מעל סכום מסוים בשנה, מי שהכנסתו השנתית היא סדר גודל של חצי מיליון שקלים, בוודאי אין שום בעיה שייקחו לו 25 אחוזים מס מתגמול המילואים.

עודד פורר: מס הכנסה יודע.

עודד פורר: זה לא כזה מסובך.

עלי בינג: רשות המסים אולי תתייחס לזה אבל אני אומר משהו.

עלי בינג: חשוב להבין שהתגמול הזה, התגמול שהוא נוסף, שהוא בעצם מעל לשכר - - -

עודד פורר: גם ימי המילואים עושים הם מעבר.

עלי בינג: כן.

עלי בינג: זה קודם כל חשוב להבין.

עמר בר-לב: זה מעבר למה שכל האחרים לא עושים.

עלי בינג: החוק, כשהוא קבע את התגמול הנוסף ואת התגמול המיוחד, הוא גם קבע שיהיה מס אחיד לכולם, לשם הפשטות - יש לזה כל מיני רציונלים.

עלי בינג: אולי רשות המסים גם תפרט – של 25 אחוזים מס ללא תלות ברמת ההכנסה של אותו פרט.

עלי בינג: זה הופך את זה להרבה יותר פשוט וזה גם לא מתייחס כחלק ממס הכנסה.

איילת נחמיאס ורבין: הכנסת הזאת ביטלה מס על מלגות.

איילת נחמיאס ורבין: אני רוצה להגיד לך מס.

איילת נחמיאס ורבין: בצדק ביטלו.

איילת נחמיאס ורבין: על מלגות נדמה לי מחוץ לארץ.

איילת נחמיאס ורבין: ביטלו את זה בצדק.

איילת נחמיאס ורבין: אני אומרת לכם שזה עוד פי אלף.

עלי בינג: אנחנו יושבים כאן כרגע בשולחן הזה כי משרד האוצר ביחד עם משרדי הממשלה האחרים הכניס לתכנית הכלכלית את הרצון לבטל מס.

עלי בינג: פשוט כרגע רצינו לבטל מס על התגמול המיוחד.

עלי בינג: זה מה שאושר בממשלה, זה מה שסגרנו בין משרדי הממשלה השונים ואנחנו כאן בשביל לבטל מס.

עלי בינג: זאת אומרת, אני חושב שבמובן הזה, על הצעד הזה, אנחנו צריכים לברך.

עלי בינג: אפשר לבוא ולומר שיש צעדים נוספים שצריך לנקוט בהם בהמשך, בוודאי אנחנו נשקול את זה.

עלי בינג: גם שר האוצר וגם שר הביטחון הראו את הנכונות שלהם ואת הרצון שלהם לפעול למען משרתי המילואים.

עלי בינג: יש עוד הרבה צעדים לעשות ואנחנו פועלים כדי לעזור למשרתי המילואים.

איילת נחמיאס ורבין: הקצה העליון של משרתי המילואים שבאמת מאוד מאוד חשובים ולא לבטל את המס למי שמקבל את ה-300 מיליון שקלים.

איילת נחמיאס ורבין: זה לא לגעת בלב לבה של הבעיה.

עודד פורר: והפער הוא לא גדול.

עודד פורר: אנחנו לא מדברים על עלויות של מאות מיליונים בהכנסות המדינה.

אבי דיכטר: תודה רבה עודד פורר.

אבי דיכטר: חברת הכנסת ענת ברקו.

ענת ברקו: תודה אדוני היושב ראש.

ענת ברקו: אני חושבת שהגיע הזמן, אלה שעושים – מגיע להם יותר לעומת אלה שלא עושים.

ענת ברקו: אין בכלל שאלה.

ענת ברקו: אני חשבתי שגם תשלומי ביטוח לאומי למילואימניקים מובטלים צריך לבטל או לראות ביום מילואים אחד כמו שרואים בעבודה מי שהוא סטודנט, שהולך למלצר יום אחד בחודש, לא משלם ביטוח לאומי.

ענת ברקו: מילואימניק או מילואימניקית כן צריכים לשלם.

ענת ברקו: אני חושבת שגם את זה צריך לבטל וגם את זה צריך לשים על השולחן.

ענת ברקו: זה לא שונה.

ענת ברקו: למה יום עבודה אחד בחודש בכל מקום שהוא פוטר מתשלום ביטוח לאומי ואילו יום מילואים לא פוטר?

ענת ברקו: במיוחד האוכלוסייה שאבי ציין ושאנחנו מדברים עליה שהיא אוכלוסייה צעירה ואוכלוסייה שבחלק מהמקרים לא מתפרנסת ובאמת כל אגורה חשובה להם.

ענת ברקו: צריך להקל עליהם.

ענת ברקו: יש עוד נושא.

ענת ברקו: אני לא יודעת כמה בא לידי ביטוי הנושא של דרגות במילואים אבל תדעו לכם שמילואימניקים, אפילו את הדרגות לא טורחים לתת להם.

ענת ברקו: זה גם מראה את היחס של הצבא.

ענת ברקו: אני פניתי בעניין הזה לשר הביטחון ואמרו לי, נכון, את צודקת.

ענת ברקו: פשוט דרך המכתבים שהבן שלי מקבל, פתאום אני שמה לב שהדרגה שלו משתנה.

ענת ברקו: מישהו העניק לך?

ענת ברקו: לא מעניין אותם בכלל.

ענת ברקו: או קצינה במילואים שיש לי במשרד, היא אומרת לי שנודע לה שהיא קיבלה דרגת סרן.

ענת ברקו: אפילו את הדבר הכול כך מינימלי הזה לא טורחים לעשות למען אנשי המילואים.

ענת ברקו: אני בהחלט תומכת בהצעה של עודד.

ענת ברקו: אני לא תומכת בהפיכת העניין הזה לסוג של מס הכנסה.

ענת ברקו: חייבת להישמר האחידות.

ענת ברקו: יש בכך מסר מאוד מאוד ברור.

ענת ברקו: האחידות חייבת להישמר.

ענת ברקו: צריך להקל עליהם וצריך למצוא עוד כיוונים.

ענת ברקו: זה גם בביטוח לאומי, גם בתגמול וגם אם אפשר יהיה להגדיל, במיוחד לאנשים שלא עובדים.

ענת ברקו: החד יומי הוא 250 שקלים ועוד 40 שקלים לדלק, זה לא מכסה להם שום דבר והרבה אנשים משלמים כדי להגיע למילואים.

ענת ברקו: זה לא בסדר.

ענת ברקו: מגילאים מסוימים, כשיש אנשים שעושים מילואים, ואני רואה את זה בגילאים מאוד מאוד מבוגרים, אני לא יודעת אם זה תגמול, זה לאו דווקא תגמול כספי במקרה הזה אבל חבר'ה, יש אנשים שעושים מילואים בגיל 50, 60 ואפילו נתקלתי באמ"ן בבן 70.

ענת ברקו: צריך לעשות להם משהו.

ענת ברקו: צריך לתת להם משהו, לפחות הערכה.

ענת ברקו: אם לא צריכים את הדרגות אבל הם צריכים משהו מצה"ל וצה"ל צריך לשנות את הראש בכיוון הזה ולא להתייחס לאנשים האלה כאל מובנים מאליהם.

ענת ברקו: אנחנו רואים שהמספרים יורדים ולפחות את מה שנשאר, כדאי לטפח את אנשי המילואים ולתת להם את התגמולים הללו.

אבי דיכטר: תודה.

אבי דיכטר: חבר הכנסת איל בן ראובן, אלוף במילואים.

איל בן ראובן: בוקר טוב.

איל בן ראובן: אנשי המילואים הם עוגן של צה"ל ואנשי המילואים הם עוגן של החברה הישראלית.

איל בן ראובן: כך אנחנו צריכים להסתכל עליהם.

איל בן ראובן: המדד הזה, בעצם אנשי המילואים כולם, בגדול, אני רואה אותם כמתנדבים.

איל בן ראובן: בגדול אנשי מילואים הם מתנדבים.

איל בן ראובן: אנחנו יודעים את זה כי מי שלא רוצה לעשות מילואים היום במדינת ישראל, לא יעשה מילואים.

איל בן ראובן: הוא ימצא את הדרך לצאת מהדבר הזה.

איל בן ראובן: הבעיה שלנו היא איך למשוך.

איל בן ראובן: אני כבר אומר שגם ההצעה של עודד, שיהיה ברור לכולנו שהיא מדרגה שבעוד חמש שנים אנחנו נדון בעלייה שלה.

איל בן ראובן: מה לעשות, בחברה הישראלית המדרון הוא לכיוון של פחות מילואים, מסיבות כאלה ואחרות, ואנחנו צריכים להתמודד עם התופעה הזאת ביום יום שלנו.

איל בן ראובן: המדד העיקרי בסופו של דבר הוא ימי מילואים.

איל בן ראובן: כמות ימי המילואים שאנשים עושים.

איל בן ראובן: מי שעושה 32 ומעלה ימי מילואים, יש פה הרבה אנשים שעושים את זה, יודע בדיוק מה המשמעות של הדבר הזה של 32 ימי מילואים בשנה.

איל בן ראובן: זה עומס אדיר על המשפחה, על החיים שלו, תסכים אתי שאלה עושים את ה-32 ימי מילואים, זה מה שרשום אבל בדרך כלל אלה הם המפקדים שהם בשבתות ובימי ששי מתעסקים בלי סוף עם העיסוק הזה המאוד לא פשוט.

איל בן ראובן: אני תומך כרגע בהצעה של עודד, אני אצביע בשבילה ואני חושב שהיא נכונה.

עודד פורר: זה לא או או.

עודד פורר: נצביע על זה יחד.

איל בן ראובן: בסדר.

איל בן ראובן: אני חושב שמי שעושה 32 ימי מילואים ומעלה, זה אבסורד שמדינת ישראל לוקחת לו מס מהתשלום הנוסף שאנחנו נותנים לו.

עלי בינג: בדיוק את זה אנחנו מציעים לבטל.

עמר בר-לב: ומה עם סטודנט שעושה שמונה ימי מילואים לעומת כל היתר בכיתה שיושבים ולא יוצאים למילואים?

איל בן ראובן: מי שעושה מתחת למספר הזה, להוריד מ-25 אחוזים.

עלי בינג: בשלב זה אנחנו לא מציעים לגעת במיסוי התשלום הנוסף.

עלי בינג: חשוב להדגיש דבר נוסף.

עלי בינג: המיסוי הזה, ה-25 אחוזים, הוא כלל המיסוי.

עלי בינג: זאת אומרת, הוא לא משלם על זה עוד ביטוח לאומי או ביטוח בריאות כי התגמול פטור לפי פקודת מס הכנסה מביטוח לאומי ומביטוח בריאות.

עלי בינג: אם היינו מוציאים את זה החוצה, למס השולי, זאת הייתה גם הכנסה, גם ביטוח לאומי, גם ביטוח בריאות.

עידו בן יצחק: צריך לדייק כאן.

עידו בן יצחק: כשמדברים על חיילי מילואים שהם משרתים 32 ימים ומעלה, הם לא מקבלים רק את התגמול המיוחד אלא הם מקבלים גם את התגמול הנוסף שהוא תגמול יותר משמעותי.

עלי בינג: אנחנו כרגע מדברים על התגמול המיוחד שניתן.

עמר בר-לב: התגמול המיוחד בטל ממס בכלל.

עלי בינג: זו ההצעה שלנו.

עלי בינג: ההצעה הממשלתית.

עמר בר-לב: ההצעה הזאת נראית לי נכונה.

עמר בר-לב: ההצעה שלך היא הצעה נכונה וצריך להצמיד אותה לסגירת המעגל.

אבי דיכטר: תודה רבה.

אבי דיכטר: חבר הכנסת עפר שלח, רב סרן במילואים?

עפר שלח: סרן.

אבי דיכטר: יכול להיות שאתה רב סרן ואתה לא יודע?

עפר שלח: אם יש לך סמכות, אני אשמח לקבל.

עפר שלח: עודד, אני לא חושב שצריך להפוך את זה למבחן הכנסות.

עודד פורר: אני לא רוצה להפוך את זה למבחן הכנסות.

עפר שלח: אתה אמרת מעל הכנסה.

עמר בר-לב: לא, לא אמרתי את זה.

עמר בר-לב: אני חושב שאסור לעשות את זה.

עמר בר-לב: המבחן הזה הוא רע מאוד.

עמר בר-לב: גם במקומות אחרים הוא רע.

עפר שלח: אני אומר את זה מנימוק נוסף.

עפר שלח: רוב האנשים שעושים יותר מילואים הם המפקדים ואנחנו מכירים את המציאות בה זה משפיע על סיכויי התעסוקה שלהם.

עפר שלח: יש משפט שנאמר לי על ידי אחר הקמל"רים הקודמים ואני חושב שהוא נכון גם היום, ששיעור התעסוקה אצל מפקדי מילואים בדרגות מ"פ ומג"ד, הוא יותר נמוך מאשר הממוצע במשק כי במציאות שבה מעט עושים מילואים, זה הופך להיות פקטור בסיכויי התעסוקה שלהם.

עפר שלח: התופעה הזאת שהיא גם משפיעה על מי הולך להיות היום, אפרופו המצאי והיכולת של המערכת לבחור, כשזה נהיה שיקול, אנחנו צריכים לעשות את המקסימום כדי שהשיקול הזה יהיה נמוך ככל האפשר כי אחרת גם לא נקבל את הטובים בתוך מערך המילואים אלא נקבל את מי שיכול לעשות את זה ויכול להרשות לעצמו.

עפר שלח: גם בדרגות היותר נמוכות, כמו שעמר אמר, זה חלק יותר גדול מההכנסה.

עפר שלח: אני חושב שצריך לבוא כאן בגישה פתוחה ועלי, כמובן לא אמירה אישית, לבוא ולומר שאנחנו בעד משהו שעולה לנו 4 מיליון שקלים, מערך המילואים שבעיני עוד נגיע למצב שאנחנו נצטרך לערוך אותו מהתחלה כי בקונסטלציה הנוכחית היא פשוט מתרסק לנו מול העיניים.

עפר שלח: אם אנחנו יכולים לעשות את הדבר הזה, אנחנו צריכים לעשות אותו עכשיו ובמתכונת המלאה שכוללת גם את התגמול הנוסף.

עפר שלח: העלות הזאת היא לא עלות שאי אפשר לעמוד בה.

אבי דיכטר: חברי הכנסת התייחסו.

אבי דיכטר: מר שלמה פרל, בבקשה.

שלמה פרל: שלום.

שלמה פרל: אני גר בישוב נריה, אבא ל-13, נכה צהל וסמג"ד במילואים בפיקוד העורף, גדוד רפואה של פיקוד העורף.

שלמה פרל: בצוק איתן היינו 56 ימים רצוף בפעילות.

שלמה פרל: עד לכאן זאת ההצגה שלי.

שלמה פרל: מה שהביא אותי לוועדה זה שבשנה האחרונה ביצעתי תשעה ימי מילואים שהיו קשורים לתעסוקת בתי הסוהר כשהייתה שביתת האסירים.

שלמה פרל: גויסתי לטפל ועוד יומיים הייתי אמור לעשות ניהול יחידה.

שלמה פרל: אני אומר את זה באבסורד, כי כשריכזתי את כל הימים שעשיתי ואת השעות ואת הפגישות, היו לי עוד 24 ימים.

שלמה פרל: עשיתי בשבוע האחרון רישום של כמה ימים.

שלמה פרל: ביום התשיעי, כשהגעתי לפיקוד, אומר לי קצין, צועק עלי: מה הגעת?

שלמה פרל: אמרתי לו, ניהול.

שלמה פרל: אתה לא מבין, אין לי בעיה שתבוא לימי מילואים, לא אכפת לי ימי המילואים שלך, תבוא לכמה ימי מילואים שאתה רוצה, אכפת לי המענק שיוצא מכיסי.

שלמה פרל: אני שמעתי את זה ורעדו לי הידיים.

שלמה פרל: יש לי 13 ילדים, אני הולך ועושה ימים, עושה פגישות, מנהל יחידה, אני אמור לקבל את היחידה וכבר שנתיים אני מחכה לקבל אותה – אם לא ידיחו אותי אחרי מה שאני אומר עכשיו, אולי אני גם אקבל בעזרת השם את היחידה – וכשהתחלתי לברר מה זה "מכספי", ביררתי, ניסיתי לברר, ואז כמה קצינים אמרו לי: כן, נתנו לנו את התקציב למחלקות וכל מה שחוסכים הולך לנו לשוטף.

שלמה פרל: כך נאמר לי על ידי קצינים ואני ישבתי ורעדתי.

שלמה פרל: אמרתי, ריבונו של עולם, אני מצטיין קרפ"ר בצוק איתן, אני בא לתת אבל התקציב הזה הוא לא של היחידה, הוא תקציב של ניהול.

שלמה פרל: בקיצור, אני לא יודע איך להוסיף את זה.

שלמה פרל: אנחנו צריכים לנהל יחידות.

שלמה פרל: הקצינים מגיעים לשנתיים-שלוש, מעניין אותם הכסף הקטן שלהם.

שלמה פרל: אותנו מעניינת המלחמה שהלוואי שלא תהיה אבל כולנו יודעים שזה מה שאנחנו הולכים אליו ולזה אנחנו מתייעדים.

שלמה פרל: אני מסתכל בטווח של 10-12 שנים ואני אומר, ריבונו של עולם, איך בונים כך יחידה.

שלמה פרל: זה מה שהביא אותי לכאן, מקום הזה.

אבי סייג: העמותה גילתה את הנושא הזה.

אבי סייג: הוא אמר לי 13 ילדים, ישר רשמתי בטלפון איך מסתדרים עם זה בלי קשר למילואים.

אבי סייג: אני לא יודע.

אבי סייג: אנחנו עלינו על הנושא הזה.

אבי סייג: יש קצינים שמפחדים לבוא לדבר כאן בכנסת.

אבי סייג: האומץ שלו הוא מדהים.

אבי סייג: עלינו על הנושא הזה לפני ארבעה חודשים.

אבי סייג: כתבנו מכתב לראש אכ"א ולכל החבר'ה באכ"א ועד היום לא קיבלנו התייחסות.

אבי סייג: הקטע הזה שפתאום צה"ל בא ואומר, תראו, זה תקציב שאני מקבל ממשרד הביטחון, עכשיו, אם היחידה חוסכת, אנחנו נוכל לעשות בתקציב הזה.

אבי סייג: חוסכת, לא נשלם מילואימניקים, המילואימניקים יבואו – וכמו שאמר חבר הכנסת בן ראובן אנחנו באים גם מעבר לימי המילואים.

אבי סייג: אנחנו לא רושמים מילואים ועכשיו מבקשים מאתנו להגיע בהתנדבות לגמרי כי היחידה חוסכת ומה היא עושה אחר כך עם הכסף, אני לא יודע.

אבי סייג: מה שאנחנו ביקשנו, ואנחנו נקבל את התשובה.

אבי סייג: כבוד היושב ראש, צריך לזמן רק על זה דיון.

אבי סייג: אנחנו ביקשנו לצבוע את תקציב המילואים.

אבי סייג: ועדת חוץ וביטחון מקבלת מצה"ל, ממשרד הביטחון, פרמטרים להכשרה של חיילי מילואים שאנחנו חייבים להכשיר אותם בהתאם.

אבי סייג: לפני שבוע דנתם בתוספת תעסוקה מבצעית פעם בשש שנים.

אבי סייג: לא יכול להיות שהתקציב לא צבוע ולא יכול להיות שפתאום לוקחים לנו את התקציב של אנשי המילואים לטובת יחידה.

אבי סייג: מה זה אומר?

אבי סייג: יקנו יותר תחמושת?

אבי סייג: יקנו יותר דלק?

אבי סייג: מה יעשו עם הכסף שלנו?

אבי סייג: אני מבקש להורות לצבא.

אבי דיכטר: האם אפשר לקבל התייחסות של צה"ל לסוגיה הזאת?

אייל פסקו: אני אגע בסוגיית הביזור של התגמול כפי שהוצגה כאן.

אייל פסקו: אני אתחיל מהסוף.

אייל פסקו: הפרטים שנמסרו לשלמה ביחידה שלו הם לא נכונים.

אייל פסקו: אבל מדובר במהלך שטרם מומש הלכה למעשה אלא אנחנו נתנו הנחיה פנים צה"לית תקופת בדיקה כדי לעבור לשליטה וניהול.

אייל פסקו: המהות היא שני דברים.

אייל פסקו: האחד, יצאנו בהנחת יסוד שמשימות ליבה בגרף הפעילות הצה"לית לא יושפעו ולכן מדובר בשליטה במשאבים והפניה לצורך הנכון על ידי הזרועות.

אייל פסקו: כאן המקום להצביע על כך ששירות מילואים הוא לא עבור התגמולים אלא התגמולים הם עבור המילואים ואני בטח לא חושד במישהו שבא למילואים בשביל התגמול.

אייל פסקו: הדבר השני.

אייל פסקו: היכולת להפנות ימי מילואים למשרתים נוספים דרך השליטה היא תביא ליותר משרתי מילואים שמבצעים ימים, כמו גם הפחתת העומס על המשרתים.

אייל פסקו: המהלך הזה עדיין לא הושת על הגופים אלא אנחנו עשינו לעצמנו כדור ביקורת כדי לבחון את ההתנהלות וגם אם הוא יצא לפועל, יהיה לנו ניהול של האירוע הזה כדי שהזרועות לא באמת יחוו את הפגיעה אם תהיה.

אייל פסקו: לכן זה עוד לא קורה.

אייל פסקו: אני מציין שהיו מקרים בודדים שמוכרים לנו, הובאו לידיעת קצין המילואים הראשי וגם אצלנו באכ"א, של תחושת משרת מילואים שמנעו ממנו שירות מילואים כמו שציין כאן שלמה בשם החיסכון.

אייל פסקו: אנחנו הבהרנו מחדש לגופים את המטרות.

ענת ברקו: איזה שליטה יש לכם על זה?

אייל פסקו: מה זאת אומרת?

ענת ברקו: איזו שליטה יש לכם שהם לא עושים את זה?

ענת ברקו: גם אם הבהרתם, אתם בודקים את זה בביקורות אכ"א?

ענת ברקו: אתם עושים שיחות חתך עם אנשי מילואים ובודקים שלא מפעילים עליהם לחץ לבוא למילואים אפילו לא פורמלית?

ענת ברקו: זה גם קורה.

ענת ברקו: אנחנו מכירים את זה.

אייל פסקו: אני אענה.

מירב בן ארי: למי הוא מתלונן כשיש אירוע כזה?

מירב בן ארי: יש איזה נציב תלונות מילואימניקים?

מירב בן ארי: אולי המצאתי כאן עכשיו תפקיד אבל יש לו לאן להתקשר?

מירב בן ארי: זה אירוע חמור מאוד מה שהוא סיפר כאן.

מירב בן ארי: אתה אומר, ואני נותנת בך אמון, שזה לא קורה ברוב היחידות ואלה מקרים בודדים, אבל עם מי הוא מדבר חוץ מוועדת החוץ והביטחון?

אייל פסקו: אני אענה קודם על השאלה הראשונה.

אייל פסקו: בסוגיית ביקורת אכ"א זה ייבדק ברגע שהמהלך הזה באמת יושת על הזרועות.

אייל פסקו: הדרך לבדוק את זה היא כמעט בלתי אפשרית כי מפקד, כשהוא בא ומסמן את משימות הליבה שלו, אם הוא רוצה לדייק את המשאבים, אני כנראה לא אוכל להתערב לו במכסת השיקולים.

אייל פסקו: זה לא ילך לדלק כמו ששמעתי כאן אלא זה ילך לימי מילואים למשרתים אחרים שיהיו יותר משרתי מילואים שיפגשו את המילואים.

עפר שלח: הוא לא צריך להתנדב למילואים.

עפר שלח: נקודה.

עפר שלח: גם כך הוא מתנדב כי זה לוקח כל כך הרבה זמן מהזמן החופשי שלו.

עפר שלח: או שימי המילואים שלו לא צריכים להיות שיקול אחד ואם צריך אותו במילואים, זה השיקול המבצעי.

אייל פסקו: הוא שאמרתי.

אייל פסקו: בסוגיית משימות הליבה, והיה והוא נדרש להגיע למילואים, שיקול החיסכון במשאבים הוא לא שיקול.

עפר שלח: אני לא יודע מה זה משימות הליבה.

עפר שלח: כל פעם שקוראים לו למילואים, זה אמור לקדם או את הפעילות המבצעית של צה"ל או את מוכנותו למלחמה.

עפר שלח: אם לא, אל תזמינו אותו.

עפר שלח: אבל אם הם מזמינים אותו, בכלל השיקול כמה כסף זה עולה לא יכול להיות.

אייל פסקו: אני חושב שהדעות כאן הן הסכמה בטון של ויכוח.

אבי דיכטר: אנחנו שומעים את הדברים וחשוב לנו להבין בצורה חדה.

אבי דיכטר: קודם כל, האם התגמול הנוסף הוא בר המרה או שהוא לתכלית אחת ויחידה?

עלי בינג: בר המרה.

אייל פסקו: סוגיית ההמרה היא סוגיה טכנית.

אייל פסקו: סוגיית ההמרה לא קורית.

אבי דיכטר: אני לא יודע מה זה סוגיה טכנית.

אבי דיכטר: מה שניתן לעשות מבחינה טכנית, ייעשה.

אבי דיכטר: אולי לא במינון שאתה חושב או שאנחנו חושבים אבל הוא ייעשה.

אבי דיכטר: השאלה למה הוא בר המרה.

אבי דיכטר: אם הוא ניתן לתכלית מאוד מאוד מסוימת, למה הוא הופך להיות בר המרה.

אייל פסקו: לא התכוונו להמיר אותו.

אייל פסקו: התכוונו שאג"ת ינהל תחקיר בסוף 2018 ויגיד, והיה ועכשיו הסתכלתם על ימי המילואים ושלטתם בהם, מה אתם עושים עם היתרות.

אייל פסקו: מעבר לזה שאני נציג הצבא כאן, אני נציג המילואים בצבא.

אייל פסקו: זה תפקידי.

אייל פסקו: נראה לי שמקובל על כולם שאני קם בבוקר וזה מה שאני רוצה לעשות, מילואים יותר טובים.

אבי דיכטר: מה שאומר שלמה, אני מתרגם אותו כי הוא לא אמר במלים האלה, שבעצם יש תחכום.

אבי דיכטר: כדי לא לשלם את הכסף הזה, תיאורטית, אולי גם מעשית, אתה יכול להביא מישהו ל-31 ימי מילואים ולהביא עוד מישהו ל-31 ימי מילואים, לא זה זכאי ולא זה זכאי, ובסוף נשאר סכום בקופה.

אבי דיכטר: אם הסכום הזה בקופה מנוצל למשהו אחר, חשוב שהוועדה תשמע למה הוא יכול להיות מנוצל.

אבי דיכטר: אם הוא לא מנוצל לשום דבר אחר, מה קורה אתו?

אבי דיכטר: הוא מתאדה או מה בדיוק התכלית שלו?

שי מרנס: אני אשמח להוסיף ואולי גם להבהיר קצת את המצב.

שי מרנס: אנחנו באמת רק כרגע הבנו שיש את הבעייתיות הזאת במוקד ספציפי ואנחנו נבחן את זה בתוך הבית.

שי מרנס: חשוב לי לציין שגם צה"ל וגם משרד הביטחון עושים מאמצים מאוד מאוד גדולים רק להיטיב ולתגמל את כל אוכלוסיית משרתי המילואים הפעילים.

שי מרנס: אנחנו יודעים כמה הם תורמים וכמה זה עולה להם בחיים האישיים.

שי מרנס: אני גם הייתי קצינת קישור ואני עדיין בקשר עם המג"דים שלי והמפ"ים שלי שלפני שבוע היו בתעסוקה.

שי מרנס: זה באמת מאוד חשוב לנו.

שי מרנס: אני רוצה לעשות קצת סדר.

שי מרנס: כרגע ה-32 ימים עליהם דיברנו, זה התגמול המיוחד.

שי מרנס: התגמול שבוזר, מה שציין ראש ענף תכנון מילואים וגם מה ששלמה מדבר עליו, זה בעצם התגמול הנוסף שאמרנו שזה מספר יותר גדול של חיילים שבאמת מקבלים את התגמול מעל היום העשירי.

שי מרנס: אלה שני תגמולים שונים.

שי מרנס: חשוב לי להסביר שכל המטרה הזאת נועדה לעשות סדר גם בתוך גופי צה"ל וגם אל מול חיילי המילואים.

שי מרנס: זאת אומרת, המטרה היא לא להסיט את תקציב המילואים לצרכים אחרים אלא באמת להיטיב עם התקציב הקיים למילואים ולעשות אתו יותר.

שי מרנס: לזמן אולי שלושה אנשים במקום בן אדם אחד לשבוע שלם.

שי מרנס: באמת לאפשר לבן אדם להיות יותר בבית ולעשות משימה לשלושה ימים ועוד שלושה אנשים, כל אחד לשלושה ימים, במקום אחד לתשעה ימים.

שי מרנס: זאת אומרת, להקל, כמו שנאמר גם קודם על ידי ראש עתכ"א מילואים, על חיילי המילואים.

שי מרנס: לווסת את העומס.

שי מרנס: תמונת המצב שנוצרה אצל שלמה, אני באמת מתנצלת, באמת, גם אישית, אני חושבת שהייתה אי הבנה מאוד מאוד עצובה.

שלמה פרל: ברשותך, אני רוצה להסביר.

שלמה פרל: זה לא מקרה יחיד אלא אלה גם מקרים של חיילים שלי.

שלמה פרל: יש לי חייל, זה מקרה של חייל שלי שאמרו לו: תגיע והוא אמר שהוא יגיע בכל אופן מחר, ואמרו לו שייתנו לו רק חצי יום.

קריאה: צריך לציין שמול הוועדה יש כמה תלונות כאלה.

שלמה פרל: אם הכסף הזה חס ושלום יעבור בצורה כלשהי ליחידות, בצורה כלשהי, אני מדבר על כל הסכומים, יהיו קומבינות.

שלמה פרל: אני אומר לכם שאני כסמג"ד, עשרה ימים לנהל יחידה כשאלה לא עשרה ימים כי תשעה ימים הייתי בבתי הכלא, ניהלתי תעסוקה, וכשלא נותנים לי וצועקים עלי, וזה לא המקרה היחידי אלא קצין אחר הסביר לי עד כמה זה גאוני המהלך הזה.

שלמה פרל: אצלי בפיקוד.

שלמה פרל: הסביר לי עד כמה זה גאוני.

שי מרנס: זה בעצם הפוך.

שי מרנס: כל המטרה הייתה למנוע, שלא יהיו קומבינות כמו שאמרת ושלא יהיה עכשיו זימון כדי לקבל עוד תשלום על עוד יום ועל עוד יומיים, שלא תהיה באמת איזושהי העדפה.

שי מרנס: להפך.

עודד פורר: אני מציע שנחזור לעניין.

עודד פורר: זה נושא אחר לגמרי.

עליזה לביא: זה כפי שהוא מתאר, גם אצל החבר'ה הצעירים.

עליזה לביא: גם במוצאי שבת כשיש להם פתאום צו 8 כמו שקרה לפני שלושה שבועות.

עליזה לביא: זה שיבש את כל מה שקורה במשפחות הצעירות, ימי עבודה וכולי.

עליזה לביא: מה התגמול שהם קיבלו?

עליזה לביא: פתאום הוציאו אותם במוצאי שבת בצו 8.

עליזה לביא: אפשר לדעת מה הם קיבלו?

עליזה לביא: חבר'ה שיצאו בצו 8 לפני שלושה שבועות, במוצאי שבת.

אייל פסקו: אני לא מכיר צו 8 לפני שלושה שבועות.

אייל פסקו: אולי חריג התרעה.

עליזה לביא: צו 8 לפני שלושה שבועות.

אבי דיכטר: זה דיון פתוח ואני לא רוצה להיכנס.

אייל פסקו: צו 8 היה מגיע לאישורנו.

אייל פסקו: אם היה, זה כנראה היה חריג התרעה.

אייל פסקו: יש עניין של התרעה יותר קצרה.

עודד פורר: אני מציע שנחזור לעניין.

אבי סייג: אני מצטער, אבל אני כאן זיכרון היסטורי בכנסת.

אבי סייג: אנחנו עובדים כאן משנת 1995, פורום מג"דים, מח"טים, טייסים.

אבי סייג: העמותה.

אבי סייג: לטובת הזיכרון ההיסטורי, מה קרה כשנתנו לצבא לנהל את הדברים?

אבי סייג: אני אלוף משנה במילואים, כואב לי להגיד את מה שאני אומר אבל אין ברירה.

אבי סייג: בשנת 1995 בערך, פלוס-מינוס שנה, המדינה החליטה שתקציב המילואים עובר למשרד הביטחון.

אבי סייג: עד אז קראו למילואים כמה שרצו, המדינה שילמה ולא הייתה התחשבנות בין הביטוח הלאומי למשרד הביטחון.

אבי סייג: מה קרה לנו במהלך השנים?

אבי סייג: היו שנים שהגענו ל-10 מיליון ימי מילואים בשנה.

אבי סייג: מה קרה אחר כך?

אבי סייג: אנחנו נמצאים בשני מיליון ימי מילואים.

אבי סייג: אני לא יודע כמה זקנים יש כאן באולם, אבל ביום כיפור היה ברור מה עשו המילואים.

אבי סייג: מי הציל את המדינה?

אבי סייג: ירדנו.

אבי סייג: אנחנו היום נמצאים בימים כל כך בודדים של ימי מילואים והתקציב עבר לצבא.

אבי סייג: אומרים לי בצבא שהם לא יכולים לצבוע את תקציב המילואים כי זה התקציב בין היחידים שנשאר להם.

אבי סייג: איקס מיליונים לכיפת ברזל, כך וכך מיליארדים לשם.

אבי סייג: זה אחד התקציבים הבודדים שהם יכולים לשחק אתו.

אבי סייג: קודם כל, אנחנו לא מבצעים מספיק מילואים.

אבי סייג: מקצצים ימי מילואים ואומרים, בסדר, במקום 150 אחוזים ליחידה, נרד ל-120 אחוזים.

אבי סייג: כל הדברים האלה מתכנסים לכסף מבחינתי.

אבי סייג: צוק איתן.

אבי סייג: אנחנו דרשנו וביקשנו מראש הממשלה ומכם לפצות את העצמאים ואת הסטודנטים בצוק איתן.

אבי סייג: העסקים נפגעו, סטודנטים קרסו.

אבי סייג: ביקשנו לפצות אותם.

אבי סייג: קיבלנו פיצוי בסך 30 מיליון שקלים.

אבי סייג: 30 מיליון שקלים הוקצו לנו.

אבי סייג: 30 מיליון עברו או לא עברו למת"ש, אני לא יודע מה, אבל כמה קיבלנו?

אבי סייג: אנשי המילואים קיבלו 13,7 מיליון שקלים ומתוך הסכום הזה הורידו לנו 25 אחוזים.

אבי סייג: היו חיילי מילואים שהגישו בקשות, קיבלו, אחד מהם יש לנו כדוגמה והוא קיבל 49 שקלים.

אבי סייג: עצמאי.

אבי סייג: חזרנו לצבא ואמרנו, זה בסדר, הקשיתם – זה בסדר, נותר לכם כסף, תקראו למי שהורדתם ולמי שפסלתם ובואו תנו לו.

אבי סייג: המדינה אישרה לנו.

אבי סייג: עסקים קורסים.

אבי סייג: הם לא מבינים בצבא מה זה עסקים פרטיים.

אבי סייג: אני אומר לכם.

אבי סייג: אני מצטער.

אבי סייג: הצבא הוא חממה.

אבי סייג: לא עשו את הדבר הזה.

אבי סייג: אני אומר כאן בוועדה שהוועדה צריכה, אולי לא בדיון הזה, לקרוא לצה"ל, לקרוא למשרד הביטחון ולעצור את כל הדברים האלה.

אבי סייג: לעצור את הכול.

אבי סייג: אין כאן תרגילים.

אבי סייג: אני מודיע לכם שאני ביחידה שאומרת לי המפקדת שם: אני מביאה חייל מהצפון לדרום, אנחנו לא משלמים לו נסיעות - זה היה לפני 2013 והיום משלמים נסיעות – אז היא תרשום לו יומיים מילואים.

אבי סייג: חבר'ה, כל הדברים האלה, אסור לתת לשטח כל מיני פתחים כאלה ואחרים.

אבי סייג: משרד הביטחון וצה"ל, אסור שייגע בתקציב הזה.

אבי סייג: זה לא שלו.

אבי סייג: אסור שהוא ייגע בו ואל תעשו כאן כל מיני תרגילים.

אבי סייג: בחוק המילואים קבענו שיהיה פיקוח פרלמנטרי על משרד הביטחון וצה"ל.

אבי סייג: חבר'ה, תראו מה נעשה כאן.

אבי סייג: אין שום פיקוח.

אבי סייג: אני מבקש מהוועדה הזאת אולי בדיון הבא לעצור, אולי לבקש מהצבא לשמוע וללמוד, אבל לעצור את הדבר הזה, כן, כדי ששלמה יבוא למילואים.

אבי סייג: גם אני לא רושם הרבה מימי המילואים, אני מתנדב, יש לי אבל יש אנשים שאין להם ואתה מכריח אותם לבוא למילואים ואחרי כן, טוב, בוא נראה, אי אפשר לשלם לך, לא קיבלנו הקצאה ודברים כאלה.

אבי סייג: חבר'ה, צריך לעצור את זה.

אבי סייג: על מה אנחנו מדברים?

אבי סייג: מעט מאוד אנשים עושים מילואים, בואו נלך לקראתם.

אבי סייג: כבר סוף סוף החבר'ה, צעירי האוצר האלה, בנו איזו תכנית, בואו נקיים אותה.

אבי סייג: תעזרו, אל תגעו לנו בשום דבר.

אבי סייג: זאת הבקשה שלי.

גיא גולדמן: רשות המסים.

גיא גולדמן: רק להבהיר בקשר לחלק הקודם של הדיון.

גיא גולדמן: אפשר להתווכח עם המס על תגמול המילואים צריך להיות 25 אחוזים או 10 אחוזים או אפס אבל הרעיון של להפוך אותו כחלק מההכנסה, לפי הכנסה של חייל המילואים, זה משהו שפשוט יטיל חובת דיווח על כל חייל מילואים.

עודד פורר: לא.

עודד פורר: זה לא יהיה.

עודד פורר: אסור לעשות את זה.

גיא גולדמן: לצבא אין מידע על ההכנסה.

עידו בן יצחק: זה לא מופיע בהצעה.

עידו בן יצחק: זה עלה בדיון.

ענת ברקו: זה עלה בדיון ואמרנו שאנחנו לא רוצים את זה.

עודד פורר: עלה וירד.

מירב בן ארי: לא קיבלתי תשובה לשאלה ששאלתי.

אבי דיכטר: יכול להיות שלא שאלת בצורה מסודרת.

אבי דיכטר: תשאלי.

מירב בן ארי: שאלתי מסודר.

אבי דיכטר: לא שמענו מסודר.

אייל פסקו: אנחנו מחזיקים מוקד מילואים.

אייל פסקו: זה לא חדש.

איילת נחמיאס ורבין: מוקד בנושא התשלומים.

אייל פסקו: בכל הנושאים.

אייל פסקו: הוא מספק מענה והכוונה.

אייל פסקו: הוא יודע להכווין גם למי שמטפל אצלנו בפניות ציבור, הוא יודע להפנות למוקדים שלנו של מופת, של מינהל התשלומים של הצבא, וכמובן ששום דבר הוא לא חליף לפיקוד טוב.

אייל פסקו: במקומות בהם יש מפקדים טובים, אנחנו נתקלים בפחות בעיות.

עידו בן יצחק: יש את נציב קבילות החיילים.

חנן ארליך: משרד המשפטים.

חנן ארליך: אני רוצה לחזור תחילת הדיון לגבי שתי ההצעות בהן אנחנו דנים.

חנן ארליך: חבר הכנסת פורר הבהיר בתחילת הדיון שיש את ההסכמות ויש את ההחלטה של ועדת שרים שמקובלת עליו.

חנן ארליך: ככל שהוועדה תבקש לקדם את ההצעה של חבר הכנסת פורר בנפרד, הממשלה לא תוכל לתמוך בה.

עודד פורר: לא.

עודד פורר: אני לא רוצה.

עודד פורר: אני ביקשתי להצמיד.

חנן ארליך: רק רציתי לוודא שזה כך.

עודד פורר: אני ביקשתי להצמיד ואני גם נצמד להסכמות אליהן הגענו.

עודד פורר: אני עומד בהן.

עודד פורר: אני רק רוצה שיהיה ברור כאן, ואני שוב פונה לנציגי האוצר.

עודד פורר: בסוף הפער שאנחנו מדברים עליו - ומי שיושב כאן בדיוני תקציב כאלה ואחרים מבין מה המשמעות של פערים גדולים ופערים קטנים - הוא פער של כ-30 מיליון שקלים שאפשר גם כאן למצוא כל מיני פתרונות כאלה ואחרים.

עודד פורר: אפשר את ההצעה שלי להפוך, את התגמול הראשון, כצעד ראשון ל-15 אחוזים נניח.

עודד פורר: יש כל מיני תנודות שהוועדה יכולה לעשות כדי לצמצם את הפער הזה לרמה כזו שהאוצר יגיד שבתוך תקציב המדינה, יכול להיות שיש לאוצר את המקור התקציבי הזה.

עודד פורר: האוצר גם יכול לעמוד על הרגליים האחוריות ולהגיד כזה ראה וקדש, מה שהביאה הממשלה – אנחנו לא זזים מזה מילימטר.

עודד פורר: אני יכול להגיד שבדיונים אחרים שאנחנו מנהלים בוועדת הכספים, האוצר מגלה גמישות בהרבה מאוד מקרים, בטח בסכומים כאלה.

עודד פורר: אני פונה כאן למשרד האוצר שיכול להיות שהוא כן יכול לגלות את הגמישות הזאת.

עודד פורר: אם הוא לא יכול, הוא לא יכול.

עודד פורר: אני ביקשתי להיצמד ואני עומד בבקשה הזו אבל אני גם מבקש ממשרד האוצר.

ענת ברקו: אני רוצה לשאול שאלה.

ענת ברקו: באותה הזדמנות שאנחנו מדברים על אנשי המילואים, 30-10 ישירות לביטוח הלאומי בלי צורך במעורבות אנשי המילואים אלא רק עדכון מהביטוח הלאומי שקיבלו את התלושים 10, לדעתי זה גם יעשה חסד עם אנשי המילואים.

אייל פסקו: זה מתקיים.

ענת ברקו: זה מתקיים אבל אני רואה שלא עד הסוף.

ענת ברקו: הצבא נותן את ה-30-10 לאיש המילואים ואיש המילואים צריך לעשות איזשהו אקט של הזנה.

ענת ברקו: אני מבינה שלא תמיד עושים את זה.

ענת ברקו: הרבה אנשים לא עושים את זה.

ענת ברקו: אז הם לא מקבלים את המינימום הזה שמכסה להם את הדלק לפחות.

ענת ברקו: אתם צריכים לדעתי לא לחכות שיהיה משהו, שהפעילות תהיה ישירות מצה"ל לביטוח לאומי.

אייל פסקו: אני אשלח לך את הנוהל המעודכן כי הוא לא אצלי.

אייל פסקו: אנחנו בסיכום שזה קורה בצורה כפויה ולא על ידי הגשת תביעה בביטוח הלאומי.

ענת ברקו: אם איש המילואים לא יגיש כלום, עדיין הוא יקבל את כספי הביטוח הלאומי?

אייל פסקו: כן.

ענת ברקו: על ימי המילואים?

ענת ברקו: לא.

ענת ברקו: תבדוק.

אייל פסקו: אני אבדוק.

אבי דיכטר: עוד התייחסויות?

איל בן ראובן: רציתי להתייחס לגבי הנקודה שעלתה כאן.

איל בן ראובן: אני מציע לקיים דיון על הנושא הזה, על מה שעלה כאן על ידי שלמה.

איל בן ראובן: אני מציע שנקיים על זה דיון.

איל בן ראובן: זה נושא שהוא לא חדש אלא הוא לאורך השנים כל פעם עולה ויורד בצורות כאלה ואחרות לגבי איך משתמשים באנשי המילואים.

איל בן ראובן: בסוף מה שבהיר וברור זה שמי שהכי טוב יודע להשתמש באנשי המילואים נכון, זה המג"ד שלהם, המג"ד בשטח.

איל בן ראובן: הוא זה שיודע איך לחלק את הכסף, את מה שיש לו מבחינת ימי מילואים.

איל בן ראובן: מה שברור זה שאסור להשתמש בכסף הזה לכל מיני דברים אחרים.

איל בן ראובן: על שתי הקצוות האלה צריך לוודא.

איל בן ראובן: מה שעלה כאן ואמרה את זה נציגת משרד הביטחון, לכו ותעשו שיעורי בית ובירור רציני מאוד, בדיקה טובה מאוד האם קיימות עוד תופעות כאלה.

איל בן ראובן: קודם כל, להפסיק את זה.

אבי דיכטר: אבל אם אין תופעות הפוכות של זימון יתר של אנשי מילואים בין במספר, בין במשך הזמן, זה לא בשוליים.

איל בן ראובן: התשובה היא שיש רצון של מפקדים מתוך הרבה מאוד אמביציות לזמן אנשי מילואים ויש גם אנשי מילואים ואנחנו מכירים אנשי מילואים שבאים ואומרים מראש שהם באים, אל תדאגו.

איל בן ראובן: יש גם את התופעות האלה.

איל בן ראובן: יש הכול.

איל בן ראובן: בעניין הזה צריך לראות שיש נהלים מאוד מאוד ברורים מה אסור ומה מותר.

אבי דיכטר: היה אירוע של פקע"ר, של זימון אנשי מילואים באינפלציה במספר האנשים ובמשך הזמן שהם נקראו אליו, עד שבסופו של דבר זה הגיע, - אני לא יודע אם המילה פיצוץ היא נכונה – לבעיה שהיה צריך אחר כך להתחיל לעבוד בצורה אחרת.

אבי סייג: תופעה משמעתית, שיטפלו בה אבל שלא יהיה פרס.

איל בן ראובן: שלא יהיה מצב שמפקד חושב שאם הוא ייתן חצי יום, אז הוא יחסוך ואת הכסף הזה הוא ייקח למשהו אחר.

איל בן ראובן: זה הס מלהזכיר כי זה אבי אבות הטומאה לגבי זה.

אבי דיכטר: אי אפשר לנהל את זימון המילואים בלי מגבלת משאבים.

איל בן ראובן: נכון.

איל בן ראובן: אין בעיה.

אבי דיכטר: זה משאב.

אבי דיכטר: צודק אבי.

אבי דיכטר: השאלה מה אתה עושה בחיסכון הזה שלא הזמנת אנשים מעבר ליום ה-32.

איל בן ראובן: מג"ד לא עושה את החשבון של ה-32 ימים, מענה נוסף או לא.

איל בן ראובן: מג"ד עושה את החשבון של איך להשתמש הכי נכון וחלוקה הכי נכונה בין הסטודנטים לבין האבות.

איל בן ראובן: אלה הדברים שלו.

איל בן ראובן: כמובן בין מימוש המשימה שלו.

איל בן ראובן: אלה המשתנים שלו.

איל בן ראובן: בזה צריך להשאיר את המקום למג"דים לעשות את העבודה.

איל בן ראובן: הוא כן יכול להחליט שאלה לא 32 ימים אלא אלה 28 ימים כדי לגייס מישהו אחר.

איל בן ראובן: זאת זכותו של מג"ד וזה בסדר גמור.

איל בן ראובן: עדיין יש לו מסגרת שהוא לא יכול לחרוג ממנה.

איל בן ראובן: לא קומבינות.

אבי סייג: אתם מאשרים פעם בשנה, הצבא מגיע אליהם פעם בשנה ומציג לכם את המדרגות של משרתי המילואים, כמה ימי מילואים צריך לבצע טנקיסט בשלוש שנים, לטובת אימונים.

אבי סייג: מה גרף האימונים?

אבי סייג: והם מציגים לכם לוועדה.

אבי סייג: אז אין לחרוג מזה.

אבי סייג: על מה אנחנו מדברים?

אבי סייג: על עבירת משמעת של איזה קצין מילואים שמחליט לגייס את החברים שלו?

אבי סייג: אנחנו לא מדברים כאן על עבירות משמעת ואם כן, אז יטפלו בעבירות משמעת.

אבי סייג: זה לא הנושא.

איל בן ראובן: ובכל זאת אני מציע שנקיים דיון ממוקד לנושא הזה והצבא יציג את ההנחיות, מה מותר ומה אסור.

איל בן ראובן: נראה שאנחנו יושבים על כיסא בטוח בעניין הזה כי בכל זאת עולה כאן טענה.

איל בן ראובן: יש כאן נקודה.

איל בן ראובן: אני מבין שההצעה של עודד מדברת גם על 10 אחוזים בתגמול הנוסף.

עודד פורר: בתגמול הנוסף.

איל בן ראובן: כאן יש הבדל בין הממשלתית לבין ההצעה שלך.

אבי דיכטר: ההבדל הוא בשני סוגי התגמולים.

איל בן ראובן: הביטול של ה-25 אחוזים מקובל על כולם.

אבי דיכטר: לא.

אבי דיכטר: זה לא מקובל על עודד.

אבי דיכטר: הוא רצה 10 אחוזים.

איל בן ראובן: על המיוחד, אין בעיה.

איל בן ראובן: אני כמובן מציע לרדת ל-10 אחוזים.

עודד פורר: נצטרך להצביע על ההצמדה.

אבי דיכטר: הפצתי איזשהו כיוון.

אבי דיכטר: בצדק אמר אבי, נדמה לי שאתה אמרת בהתחלה, שאנשי המילואים מברכים על עצם החשיבה בכיוון הזה.

אבי דיכטר: לכן על ביטול ה-25 אחוזים שחלים על התשלום המיוחד שאני מניח שלא חכמה, אלה 7.5 מיליון שקלים חיסכון לעומת 49 מיליון חיסכון, אם היו מחילים את זה על השני.

אבי דיכטר: למרות שלכאורה אלה שתי אוכלוסיות שונות ושתי תכליות שונות, אבל בכל אופן.

אבי דיכטר: ברור לחלוטין שההקלה המשמעותית נמצאת בסעיף שנשאר ולא מבוטל או מקוזז.

אבי דיכטר: הקו שאני חושב שהיה משותף לכלל חברי הכנסת ללא קשר לקואליציה-אופוזיציה הוא הבנה ברורה שהסיפור הזה של אנשי המילואים, המדרגות, במעלה המדרגות היורדות.

אבי דיכטר: אנחנו רוצים לעלות מדרגה ולרדת במס.

אבי דיכטר: אבל אנחנו גם רוצים להיות פרקטיים.

אבי דיכטר: אנחנו מבינים שהמשרדים מגיעים עם מנדט מסוים.

אבי דיכטר: לא בכדי איל השתמש במילה להצמיד ולכופף.

אבי דיכטר: להכפיף.

אבי דיכטר: השורש היה אותו שורש אלא שהבניין היה שונה.

אבי דיכטר: אני חושב שגם אתם יוצאים מכאן בהבנה מלאה למה הכנסת מתכווננת.

אבי דיכטר: לכן מה שאני מציע לעצמנו, כדי שנוכל להצביע היום להמשיך לעסוק בזה ב-2018, ראשית, לאשר את הצעת החוק הממשלתית ולשכנע את חבר הכנסת פורר להסכים לביטול מלא ולא להשאיר 10 אחוזים של המס המיוחד.

עודד פורר: השתכנעתי.

אבי דיכטר: בחור עם אופי אבל חלש.

עודד פורר: אומרים שרק חמור לא משנה את דעתו.

אבי דיכטר: אבל יחד עם זאת, להבהיר למשרדים הרלוונטיים – ביטחון ואוצר – שחברי הוועדה באמת תמימי דעים לגבי הנכונות של הצעת החוק שלך, עודד פורר, להקל משמעותית במס על אנשי המילואים הרלוונטיים לקבלת התגמול הנוסף.

אבי דיכטר: אנחנו ממתינים להצעת חוק ממשלתית שתיזמו אותה ברוח הדברים שסוכמו כאן עוד במהלך 2018 כדי שנוכל לדון בה ולאשר אותה לקראת 2019.

אבי דיכטר: אני אומר את זה כי אני חושב שזה בריא יותר לקבל את הכיוון מלמעלה והצעת החוק של עודד קיימת ממילא והיא משדרת את הכיוון ובסוף זה יחובר ביחד, אבל תצטרכו לעשות את שיעורי הבית, להביא את ההצעה.

אבי דיכטר: אם זה מקובל על חבריי חברי הכנסת.

ענת ברקו: אפשר להגדיל קצת את הלו"ז?

אבי דיכטר: 2018.

אבי דיכטר: אני רוצה להיות פרקטי.

ענת ברקו: אנחנו עכשיו בתחילת השנה.

אבי דיכטר: אבל אנחנו מבינים שאנחנו לא נוגעים בזה בפגרה ויש את מושב הקיץ בין מאי ליולי.

אבי סייג: יום המילואים ביולי.

עודד פורר: האויב של הטוב הוא עוד יותר טוב.

אבי דיכטר: הערה של אבי היא נכונה.

אבי דיכטר: יום המילואים ביולי, יש לכם תאריך התייחסות.

אבי דיכטר: אתה רוצה להשביע מישהו, תשביע אותו, אתה רוצה להכאיב לו, תכאיב לו, אבל אנחנו כאן בקטע של להשביע.

אבי דיכטר: הבנתם את המסר, הבנתם את הקו.

אבי דיכטר: אני לא חושב שיש ויכוח בינינו לגבי הכיוון והקו.

אבי דיכטר: אני כבר שמעתי את עלי מתבטא בכמה הזדמנויות.

אבי דיכטר: תאמין לי, היום הקול היה חלש יותר בהתנגדות.

אבי דיכטר: תרשה לי לתרגם את שפת הגוף שלך או את הטונציה.

אבי דיכטר: אם זה מקובל על חבריי חברי הכנסת, אנחנו נצביע על הצעת החוק הממשלתית.

עודד פורר: לדעתי לפני כן צריך להצביע על המיזוג.

עידו בן יצחק: כן.

עידו בן יצחק: קודם כל נצביע על מיזוג הצעת החוק של חבר הכנסת עודד פורר לתוך הצעת החוק הממשלתית.

אבי דיכטר: מי בעד המיזוג של הצעת החוק של עודד פורר עם הצעת החוק הממשלתית?

אבי דיכטר: בעד – פה אחד

אבי דיכטר: המיזוג אושר פה אחד.

אבי דיכטר: אין התנגדות ואין נמנעים.

עודד פורר: לי אסור להצביע כאן מאחר ואני אפילו לא ממלא מקום.

עידו בן יצחק: ההחלטה תעבור לוועדת הכנסת אבל אני מניח שהיא תאושר גם שם.

עידו בן יצחק: עכשיו אנחנו צריכים לקרוא את הצעת החוק.

עידו בן יצחק: לפני שאני קורא, אני אסביר מה נעשה כאן.

עידו בן יצחק: אנחנו מתקנים שני סעיפים בחוק שירות המילואים.

עידו בן יצחק: סעיף 18 הוא הסעיף של התגמול המיוחד בו קבועה ההוראה לגבי מס הכנסה.

עידו בן יצחק: אנחנו מוחקים אותה.

עידו בן יצחק: מאחר שההוראה הזאת חלה גם על התגמול הנוסף, אנחנו בעצם מעתיקים אותה לתוך סעיף 19 של התגמול הנוסף.

עידו בן יצחק: אנחנו לא יוצרים משהו חדש אלא פשוט מעתיקים את זה ממקום למקום.

אבי דיכטר: אגב, לולא היה הצורך הזה, היינו מצביעים רק על הסעיף הראשון.

עידו בן יצחק: כן.

אבי דיכטר: נא להקריא.

עידו בן יצחק: תיקון חוק שירות המילואים בחוק שירות המילואים התשס"ח-2008 – בסעיף 18ג(2) עד (5) – יימחקו.

עידו בן יצחק: בסעיף 19, אחרי סעיף קטן (ד), יבוא: "(ה) (1) מקבל התגמול הנוסף חייב במס הכנסה בשיעור של 25 אחוזים (בסעיף זה – המס המיוחד) בלא זכות לניכוי, לקיזוז, לפטור או להפחתה כלשהי.

עידו בן יצחק: (2) המשלם ינכה מתשלום התגמול הנוסף את המס המיוחד וישלמו לפקיד השומה כהגדרתו בפקודת מס הכנסה בצירוף דין וחשבון שיגיש באותו מועד.

עידו בן יצחק: (3) יראו את המס המיוחד כמס הכנסה לעניין שומה, קביעה ועונשין לפי פקודת מס הכנסה.

עידו בן יצחק: על ניכוי המס המיוחד יחולו הוראות לפי סעיף 164 לפקודה כאילו היה ניכוי מס שהמשלם חייב בו.

עידו בן יצחק: (4) שר האוצר רשאי, בהסמכת השר, להתקין תקנות בכל הנוגע לביצוע סעיף קטן זה.

עידו בן יצחק: אני אקרא את סעיף 8 ואחר כך אני אציע תיקון.

עידו בן יצחק: סעיף 8, פרק ג' – תחילה והוראות מעבר.

עידו בן יצחק: תחילתם של סעיפים 3 עד 5 – סעיפים אחרים נדונים בוועדת הכספים – ביום פרסומו של חוק זה.

עידו בן יצחק: אני סברתי שמאחר שהבנתי שכוונת הממשלה היא לתת את הפטור ממס הזה גם על התגמולים שישולמו השנה בגין המילואים של 2017, לכן הצעתי היא לקבוע את הסעיף באופן דומה לכך שקבענו בזמנו בחוק המילואים כאשר נחקק התגמול הנוסף לראשונה.

עידו בן יצחק: "הוראות סעיף 18 לחוק שירות המילואים כנוסחו בסעיף 3 לחוק זה, יחולו על מי ששירת במילואים החל ביום 1 בינואר 2017".

קריאה: אדוני, מאחר שמדובר בחוק מס, חשוב מתי ההכנסה הופקה והיא הופקה בשנת 2018.

קריאה: לא.

קריאה: שולמה ב-2018.

קריאה: שולמה.

קריאה: נכון.

קריאה: אבל שם אירוע המס.

עלי בינג: אירוע המס הוא בשנת 2018.

עידו בן יצחק: אם אני כותב עכשיו תחילתו ביום פרסומו, עלול להתפרש מזה שרק חייל מילואים ששירת החל מאותו יום.

עידו בן יצחק: אני לא רוצה להגיע למצב הזה.

עידו בן יצחק: "הוראות סעיף 18 לחוק שירות המילואים כנוסחו בסעיף 3 לחוק זה, יחולו על מי ששירת במילואים החל ביום 1 בינואר 2017".

אבי דיכטר: החל מ-.

עודד פורר: זה ברור שהמס חל על סעיף 19.

עודד פורר: בסדר.

עמר בר-לב: אני רוצה להגיש הסתייגות לגבי התגמול הנוסף, שאלה יהיו 10 אחוזים לפי ההצעה של עודד פורר במקור.

עידו בן יצחק: צריך להצביע על ההסתייגות.

אבי דיכטר: אנחנו מצביעים על ההסתייגות של חבר הכנסת עמר בר-לב.

עמר בר-לב: זה מאפשר לדבר על זה במליאה.

עפר שלח: אתה רוצה שאני אצביע נגד ההסתייגות שלך?

איל בן ראובן: בדיוק.

איל בן ראובן: זו בעיה.

עפר שלח: אנחנו סיכמנו בינינו שאנחנו תומכים בממשלתית ומבקשים ממשלתית אחרת.

עפר שלח: עכשיו אתה שם הסתייגות שכולנו מאמינים בה אבל סיכמנו בינינו.

עמר בר-לב: לא סוכם אתי.

עמר בר-לב: אני אמרתי ליועץ המשפטי כבר לפני רבע שעה שאני רוצה להגיש על זה הסתייגות.

אבי דיכטר: אין ברירה, תצביעו נגד ההסתייגות או אל תצביעו.

איל בן ראובן: השאלה אם עמר לא מקבל את הרעיון שנלך - - -

עמר בר-לב: עזוב, זה לא יהיה.

עמר בר-לב: אתה לא מכיר את הכנסת?

עמר בר-לב: אתה חושב שמישהו יביא את החוק הזה ב-2018?

איל בן ראובן: אני רוצה לקוות שכן.

עמר בר-לב: אנחנו נהיה כאן ב-2018.

עמר בר-לב: נראה.

איל בן ראובן: אנחנו גם יכולים להכין הצעה לנושא הזה של ה-10 אחוזים.

אבי דיכטר: ודאי.

איל בן ראובן: אנחנו יכולים להכין הצעה ל-10 אחוזים.

איל בן ראובן: לדעתי זה יותר יעיל.

עמר בר-לב: אני לא הסכמתי לזה.

אבי דיכטר: אנחנו מצביעים על ההסתייגות של עמר בר-לב.

אבי דיכטר: מי בעד ההסתייגות?

אבי דיכטר: בעד – מיעוט

אבי דיכטר: ההסתייגות של חבר הכנסת עמר בר-לב לא נתקבלה.

אבי דיכטר: תודה.

אבי דיכטר: ההסתייגות לא התקבלה.

עפר שלח: אני לא מצביע.

אבי דיכטר: לא מצביע, זה לא נמנע.

אבי דיכטר: זה לא קיים.

אבי דיכטר: סליחה.

אבי דיכטר: קודם העלינו אותך לרב סרן ועכשיו אתה לא קיים.

אבי דיכטר: אנחנו דחינו את ההסתייגות.

אבי דיכטר: אנחנו מצביעים על החוק.

גיא גולדמן: אדוני, הערה לנוסח שהוקרא.

גיא גולדמן: אני מבקש שייכתב שמדובר על תגמולי מילואים ששולמו בשנת 2018 בגין שירות מילואים של 2017.

גיא גולדמן: צריך להדגיש.

עידו בן יצחק: אני נצמד לנוסח קיים.

עידו בן יצחק: ידעתם לעבוד אתו ב-2008 ותדעו לעבוד אתו גם ב-2018.

אבי דיכטר: אנחנו לא יכולים לעשות חוק לשנה.

גיא גולדמן: זו ממילא הכוונה.

גיא גולדמן: התוצאה ביישום היא כפי שהוקראה.

אבי דיכטר: אנחנו לא יכולים לעשות חוק לשנה.

אבי דיכטר: אני לא רואה בזה בעיה.

עידו בן יצחק: אנחנו נסגור את זה אתם.

אבי דיכטר: יש לך דרך הרבה יותר אפקטיבית להשפיע, להתמודד, להיכנס, להיות בצד הזה ואז אתה זכאי להצביע.

עלי בינג: כבוד היושב ראש, הערה לפרוטוקול.

עלי בינג: חשוב להדגיש שההסתייגות היא הסתייגות תקציבית.

עלי בינג: חשוב שזה יירשם בפרוטוקול.

אבי דיכטר: אכן.

אבי דיכטר: הערה נכונה.

אבי דיכטר: אנחנו עוברים להצביע על החוק כפי שקרא אותו היועץ המשפטי של הוועדה.

אבי דיכטר: מי בעד הצעת החוק?

אבי דיכטר: מי נגד?

אבי דיכטר: בעד – פה אחד

אבי דיכטר: נמנעים – אין

אבי דיכטר: הצעת החוק התקבלה פה אחד והיא תובא למליאה לקריאה שנייה ושלישית במהרה בימינו אמן.

אבי דיכטר: תודה רבה.

אבי דיכטר: זה לגבי החוק.

אבי דיכטר: אני רוצה לעשות הבחנה.

אבי דיכטר: לגבי הסיפור שעלה כאן בשולי הצעת החוק אבל הוא לגמרי לא סיפור שולי.

אבי דיכטר: הדברים שעלו כאן לגבי הניהול של מי המילואים, זימון המילואים וכיוצא בזה.

אבי דיכטר: מאחר שהוועדה כבר מכירה את זה מכל מיני פניות שהיו אליה לאורך שנה או שנתיים או שנים אחרונות, בוודאי בשנה האחרונה, וגם התייחסויות שהיו כאן במליאה, אני חושב שזה סיפור שצריך לרדת טופ דאון, ממש לרדת מהרמטכ"ל לראשי הזרועות ומראשי הזרועות למטה כי זו החמצה מאוד בעייתית של התכלית לשמה אנחנו עוסקים כאן בתהליכי החקיקה או מכוונים בתהליך החקיקה.

אבי דיכטר: בכל מקרה, אנחנו נבדוק מבחינתנו לצרף את הנושא הכבד הזה וסוגיות נוספות שיש לנו בנושא המילואים ונעשה על זה ישיבה מיוחדת וזה יהיה חלק מהישיבה.

אבי דיכטר: נקבע את העיתוי שמתאים לנו לסוגיה הזאת אבל הסוגיה הזאת היא מאוד משמעותית ואני חושב שמה שאמר כאן שלמה שמתחבר לכמה דברים אחרים שעלו כאן ושאנחנו קיבלנו בוועדה, הוא סיבה לדאגה.

אבי דיכטר: מילואים, אני מסכים לחלוטין עם האמירה, זו התנדבות.

אבי דיכטר: מי שלא רוצה לעשות מילואים, חזקה עליו שימצא את הדרך להתחמק ממילואים או לפטור את עצמו ממילואים.

אבי דיכטר: אני לא בטוח שהצבא לא ימצא את הדרך להיפטר ממנו באותה מידה שהוא רוצה לפטור את עצמו.

אבי דיכטר: לכן הסוגיה הזו של מתנדבים, כמו שמטופל במתנדבים, קל וחומר אם אלה מתנדבים כמו המילואים ואני לא צריך דוגמאות של מלחמת יום הכיפורים למרות שהיא באמת הדוגמה שחרותה בזיכרון כולנו, של מי שסביב השולחן עם השערות הלבנות או כבר בלי השערות.

אבי דיכטר: יש לנו גם לא מעט דוגמאות לאחר מכן ואני מניח שעוד לא מיצינו את הדוגמאות האלה.

אבי דיכטר: תודה רבה.

אבי דיכטר: הישיבה נעולה.